open-index/open-wikipedia-markdown huggingface dataset:
Gereformeerde kerk Wesrand

[duimnael|regs|300px|Die ou [Gereformeerde kerk Randfontein se kerkgebou is ook die verenigde gemeente Wesrand s'n.]]

duimnael|regs|170px|Ds. H.W. Schutte, leraar van 2012 tot hede.

Die **Gereformeerde kerk Wesrand** is ’n gemeente van die GKSA op die Wes-Randse dorp Randfontein.

Dié gemeente het in 2005 ontstaan nadat die gemeentes Randfontein (gestig in 1950) en Randfontein-Noord (van eersgenoemde afgestig in 1983) saamgesmelt het weens ’n afname in die getal Gereformeerdes op die dorp. Die saamgestelde gemeente gebruik die ou gemeente Randfontein se kerkgebou in Jakarandastraat, Homelake, Randfontein. 

Nadat die Gereformeerde kerk Randfontein op 4 Junie 1950 van die Gereformeerde kerk Krugersdorp afgestig het, is aan die begin eredienste in die saal van die Laerskool Randfontein gehou. Vir Nagmaal het die lidmate in die plaaslike NG kerk byeengekom. ’n Kerkerf is van die stadsraad bekom, maar die kerkraad was ontevrede met die ligging daarvan en het dit vir twee beter erwe verruil. Die erf langsaan is ook gekoop. Beyers Hartman het die planne vir die nuwe kerk opgestel. Binne vier jaar van die gemeente se bestaan is die kerk opgerig en op 6 Maart 1954 het ds. C.J. van Vuuren die hoeksteen gelê. Dié gebou, in die destyds so gewilde tentstyl, is op 13 Maart 1954 ingewy. 

In 1960 het Randfontein 435 en belydende en 447 dooplidmate gehad, in 1997 het die twee gemeentes se belydende lidmate saam 484 getel en die dooplidmate 171 en einde 2015 was daar 209 belydende en 36 dooplidmate in die gemeente Wesrand, vergeleke met 290 en 63 vyf jaar vantevore.

## Predikante 
# Rheeder, dr. Adriaan Louis, 2006 – 2011
# Schutte, Hendrik Willem, 2012 – hede 

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Tik (rekenaartoepassing)

duimnael|Video van 'n persoon wat tik op 'n sleutelbord van 'n rekenaar of 'n skootrekenaar.

**Tik** is 'n proses waar teks geskryf word deur sleutels te druk op 'n tikmasjien, sleutelbord van 'n rekenaar, selfoon of 'n sakrekenaar. Dit kan onderskei word van ander vorme van teksinsette, soos deur te skryf met die hand en spraakherkenning. Die teks kan in die vorm van letters, nommers of simbole wees.

## Alfanumeriese inskrywing 
In 'n studie van gemiddelde rekenaargebruikers is bewys dat die gemiddelde spoed vir transkripsie 33 woorde per minuut en 19 woorde per minuut vir samestelling is.

## Verwysings
Gereformeerde kerk Cradock/Somerset-Oos

links|duimnael|300px|Die gemeente se kerkgebou op Cradock wat in 1964 ingewy is, 98 jaar nadat die kerk op Somerset-Oos opgerig is.

[duimnael|regs|170px|Ds. Dirk Wijnbeek was van 1983 tot 2012 leraar van die [Gereformeerde kerk Steynsburg, maar het ook verantwoordelikheid vir Cradock/Somerset-Oos en Molteno aanvaar.]]

[duimnael|links|300px|Die gemeente se kerkgebou op [Somerset-Oos.]]

Die **Gereformeerde kerk Cradock/Somerset-Oos** was die vyfde oudste gemeente in die GKSA se Klassis Karoo-Kei. In 2015 het Cradock/Somerset-Oos net 20 belydende en twee dooplidmate gehad en was dit ook die kleinste van die 12 gemeentes in die Klassis. Buiten die twee hoofdorpe, Cradock en Somerset-Oos, sluit die gemeentegrense ook onder meer die dorpe Adelaide, Bedford en Cookhouse in.

Gereformeerde lidmate van Cradock is tot 1898 as verspreidwonendes van die Gereformeerde kerk Middelburg, Kaap, beskou, maar in daardie jaar het hulle ’n wyk met ’n eie ouderling geword. Vroeg in die 1960's het Cradock sy eie Gereformeerde kerk gekry al het die wyk Cradock, toe nog deel van Middelburg, in 1960 net 18 doop- en 25 belydende lidmate gehad. Die kerkgebou is veral opgerig met die oog daarop dat die Kerk hier moes omsien na die klompie Gereformeerde seuns aan die Hoër Landbouskool Marlow.

Prof. S.J. van der Walt het die kerkgebou se hoeksteen op 21 November 1964 gelê. Die argitek was ene P.A. Gouws en die bouaannemers B.F. Lutz en W. Smith. Die koste van die kerkgebou, met meublement ingesluit, het R10 644 beloop. 

In 1972 (volgens die bron, maar dit moet waarskynlik 1962 wees) het Middelburg tydelike reëlings met Steynsburg getref om Cradock se bediening oor te neem, maar Cradock is net as wyk van Steynsburg bedien tot dit op 24 November 1964 ’n selfstandige gemeente geword het. 

Die aftrede van ds. D.H.P. Wijnbeek in 2012 was nie net ’n groot terugslag vir Steynsburg wat sedertdien vakant is nie, maar ook vir Cradock/Somerset-Oos, want hy het Cradock elke Sondag bedien en Somerset-Oos elke tweede Sondag. Hy was ook verantwoordelik vir die Gereformeerde kerk Molteno.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Cradock
* NG gemeente Somerset-Oos
Isabel Allende

**Isabel Allende** (1942-) is 'n Chileense skrywer en joernalis. Sy is die bes verkopende Spaanse skrywer, met 51 miljoen verkoopde romans, wêreldwyd. Haar oom was Salvador Allende, 'n voormalige president van Chili.

Allende se werke bevat aspekte van magiese realisme. Sy is bekend vir romans soos *The House of the Spirits* (*La casa de los espíritus*, 1982) en *City of the Beasts* (*La ciudad de las bestias*, 2002), wat kommersieel suksesvol was. Sy skryf hoofsaaklik in Spaans, maar is (as 'n tweede-taal spreker) vlot in Engels.

Sy was 'n vlagdraer tydens die openingseremonie van die Olimpiese Winterspele van 2006 in Turyn, Italië. In 2007 het sy haar ondervindinge op 'n TED-konferensie, genaamd *Tales of Passion*, met die wêreld gedeel.

## Werke 
### Fiksie 
duimnael|Allende in Barcelona, 2008

* *La casa de los espíritus* (1982) *The House of the Spirits*
* *La gorda de porcelana* (1984) *The Porcelain Fat Lady*
* *De amor y de sombra* (1985) *Of Love and Shadows*
* *Eva Luna* (1987) *Eva Luna*
* *Dos Palabras* (1989) *Two Words*
* *Cuentos de Eva Luna* (1989) *The Stories of Eva Luna*
* *El plan infinito* (1991) *The Infinite Plan*
* *Hija de la fortuna* (1999)  *Daughter of Fortune*
* *Retrato en sepia* (2000) *Portrait in Sepia*
* *La ciudad de las bestias* (2002) *City of the Beasts*
* *El reino del dragón de oro* (2004) *Kingdom of the Golden Dragon*
* *El Zorro: Comienza la leyenda* (2005) *Zorro*
* *El bosque de los pigmeos* (2005) *Forest of the Pygmies*
* *Inés del alma mía* (2006) *Ines of My Soul*
* *La isla bajo el mar* (2010) *Island Beneath the Sea*
* *El Cuaderno de Maya* (2011) ''Maya's Notebook*
* *El juego de Ripper * (2014) *Ripper*
* *El amante japonés* (2015) *The Japanese Lover*

### Nie-fiksie 
* *Paula* (1994) *Paula*
* *Afrodita* (1998) *Aphrodite: A Memoir of the Senses*
* *Mi país inventado* (2003) *My Invented Country: A Memoir*
* *La suma de los días* (2008) *The Sum of Our Days: A Memoir''

## Sien ook 
* Lys van outeurs/A

## Verwysings 
## Eksterne skakels 
* Amptelike webtuiste
*
Sulfaat

200px|duimnael|Bariumsulfaat|links

'n **Sulfaat** is 'n sout wat die komplekse ioon SO42- bevat of 'n ester wat 'n (bidentate) -SO4-groep bevat. Die ioon is die suurres van swaelsuur, H2SO4.

Die ioon het 'n tetraëdriese vorm en die sentrale atoom het 'n oksidasietoestand van +6. In beginsel is dit 'n sterk oksidant, maar kineties is hierdie werking dikwels gehinder en vertoon die sulfaatioon groot stabiliteit. Baie sulfate is goed oplosbaar in waterige oplossings. Uitsonderings is die sulfate van kalsium, stronsium, barium, radium en lood(II).

Sulfate van kalsium kom baie voor as minerale en word gemyn. Die dihidraat se naam is gips. Suid-Afrika het aansienlike reserwes en gips word daar sedert 1913 geproduseer.

Opgeloste sulfate is 'n baie belangrike voedingstof vir plante. Swael kan net deur plante opgeneem word as dit in die vorm van 'n sulfaatioon aangebied word. Sulfaat kan ook deur sulfaatreduserende bakterië gebruik word  vir hulle metabolisme.

## Sien ook 
* Lys van anione
*Kaliumsulfaat
*:Kategorie:Sulfaatminerale

## Verwysings
Gereformeerde kerk Cullinan

duimnael|links|340px|Die Gereformeerde kerk Cullinan.
duimnael|regs|160px|Ds. Nardus Droomer, leraar van 1973 tot 1983 (die eerste leraar).
Die **Gereformeerde kerk Cullinan** is die sesde oudste van die 11 gemeentes in die GKSA se Klassis Oostelike Pretoria en in 2015, toe hier 171 belydende en 41 dooplidmate was, die vyfde kleinste. 

Die Gereformeerde kerk op Cullinan is op 10 September 1966 van die Gereformeerde kerk Bronkhorstspruit afgestig. Aan die begin het die gemeente uit agt wyke bestaan en is eredienste in die Presbiteriaanse kerk, toe die skoolsaal en later die Voortrekkersaal gehou. Eindelik het die gemeente 6 morg kerkgrond teen R112,50 per morg van die Zonderwater-gevangenis aangekoop. Eers is net ’n kerksaal gebou wat op 26 Julie 1970 in gebruik geneem is. Die koste was R21&nbsp;000 en dr. B.R. Kruger het die hoeksteen op 2 Mei 1970 gelê. 

Die eerste orrel is geskenk deur die moedergemeente en is later vang deur ’n unieke pyporreltjie, wat nie eens voetnote het nie en moontlik die kleinste in die kerkverband is. Later is die saal in ’n kerk omskep met die aanbou van die vleuels en moederskamer.

Die gemeente se eerste pastorie was ’n huis wat iemand gratis aan die gemeente beskikbaargestel het. Eindelik het die gemeente ’n ruim en doeltreffende pastorie laat bou teen ’n koste van sowat R30&nbsp;000. Die katkisasielokale, wat bestaan ’n klaskamers en ’n saal, het die lidmate self gebou op ’n deel van die terrein van die ou Italiaanse krygsgevangekamp.

## Predikante 
# Droomer, Nardus, 1973 – 1983
# Bogaards, dr. Arie Hendrik, 1984 – 1986, 
# Van der Walt, Marthinus Johannes, 1987 – 1988
# Aucamp, Lourens Daniël, 1989 – 2005 (aanvaar sy emeritaat)
# Oosthuizen, Ockert Almero, 2005 – 2009
# Niemann, Gerhardus Johannes, 2010 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Premiermyn
Ek is 'n Afrikaan (toespraak)

duimnael|180px|Thabo Mbeki lewer 'n toespraak.

'''Ek is 'n Afrikaan''' is die titel van 'n toespraak deur Thabo Mbeki, namens die African National Congress in Kaapstad, op 8 Mei 1996 gelewer tydens die aanvaarding van die Grondwetsontwerp van die Republiek van Suid-Afrika. Mbeki was die adjunkpresident van Suid-Afrika, en het in hierdie amp gedien onder pres. Nelson Mandela. Mbeki se reputasie was as gevolg van die toespraak gevestig as dié van 'n politieke redenaar vergelykbaar met Martin Luther King jr. In 2013, het oud-president Frederik Willem de Klerk, in Den Haag tydens die 12de Europese lesing sy eie weergawe van die "Ek is 'n Afrikaan" toespraak gelewer:  “My voorvaders was Hugenote uit Frankryk wat in 1688 via Holland na Suid-Afrika toe gekom het ... My kultuur, soos die kulture van so baie mense dwarsoor die wêreld, is deurtrek met ongeëwenaarde literatuur, kuns en musiek uit Europa. En steeds is ek 'n Afrikaan. ... Ek streef daarna om sy belange in verhouding met die res van die wêreld te bevorder, en ek ondersteun sy sportspanne wanneer hulle spanne van ander kontinente aandurf." 

Die toespraak lui as volg:

## Verwysings
Gereformeerde kerk Goedgegun

duimnael|links|270px|Die destydse Gereformeerde kerk Goedgegun.

[duimnael|regs|180px|Ds. [Jan du Plessis het Goedgegun van 1931 tot sy dood in Februarie 1934 in kombinasie met Piet Retief en Paulpietersburg bedien en van 1932 af ook Stegi.]]

[duimnael|170px|regs|Ds. [Peet Steyn|P.J. Steyn, leraar van 1958 tot 1962.]]

[duimnael|regs|270px|Die kerk se hoeksteen, gelê deur ds. [Jan Boneschans op 30 November 1928.]]

[duimnael|regs|270px|Ds. [Walter Meyer|E.W. Meyer (4 September 1920 – 3 Augustus 1998) en sy gesin. Hy was die leraar (in kombinasie met Pongola) van 1965 tot 1968.]]

Die **Gereformeerde kerk Goedgegun** was een van twee gemeentes van die GKSA in Swaziland (nou Eswatini). Die middelpunt van die gemeente was op Goedgegun, die vierde grootste nedersetting in Swaziland, waarvan die naam later verander is na Nhlangano, wat “plek van ontmoeting” beteken. 

Die gemeente Goedgegun is in 1926 gestig en was deel van die Klassis Piet Retief. Die hoeksteen van die kerkgebou is op 30 November 1928 deur ds. J.H. Boneschans gelê. Omstreeks 1950 was dit nog ’n volwaardige gemeente met 234 lidmate, maar in 1960 was daar net 91 belydende en 84 dooplidmate. Destyds was Goedgegun in kombinasie met die Gereformeerde kerk Pongola sodat ds. P.J. Steyn albei gemeentes bedien het, terwyl hy op Goedgegun gewoon het. Die gemeente het in 1964 ontbind, ’n jaar voor die Gereformeerde kerk Stegi, wat gesentreer was om die plekke Stegi (later Siteki genoem) en Bremersdorp (deesdae Manzini). Ook die NG gemeente Bremersdorp, gestig in 1944, het ophou bestaan toe dit by Goedgegun ingelyf is.

Die NG gemeente Goedgegun is in 1922 gestig en bestaan vandag (2017) nog. Einde 2014 het die gemeente 90 belydende en 36 dooplidmate gehad einde 2015 onderskeidelik 84 en 33.

## Predikante 
# Steyn, Petrus Jacobus, 1958–1962 (in kombinasie met Pongola) 
# Meyer, Ernst Walter, 1965–1968 (in kombinasie met Pongola) 

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Stegi

Die **Gereformeerde kerk Stegi** was een van twee gemeentes van die GKSA in Swaziland (nou Eswatini). Die gemeente was gesentreer om die nedersettings Stegi (waarvan die naam later Siteki geword het) en Bremersdorp (wat later Manzini geword het).

Sowel die Gereformeerde kerk Stegi as die Gereformeerde kerk Goedgegun is in 1926 gestig, maar Goedgegun het in 1964 ontbind, ’n jaar voor Stegi. Reeds in 1960 het Stegi net 39 belydende en 34 dooplidmate gehad en in die jaar waarin hy ontbind is, net 14. Oudl. Neel van Staden het tot met die ontbinding van die gemeente in die kerkraad gedien. Met sy vertrek uit Swaziland het hy die Kanselbybel en -stoel saamgeneem na Komatipoort, waar hy ook betrokke was by die bou van die kerk en is albei die artikels nog in die gemeente se besit.

Die NG gemeente Bremersdorp, wat in 1944 gestig is, is later ingelyf by die NG gemeente Goedgegun, wat vandag (2016) nog bestaan.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Siteki

**Siteki** is 'n dorp in die ooste van Eswatini wat vroeër as Stegi bekendgestaan het. Dit is genoem na aanleiding van 'n verklaring deur Mbandezi wat sy manskappe toegelaat het om te trou. Die dorp is geleë in die Lebomboberge.

Hier was vroeër 'n klein Afrikaanse gemeenskap wat die Gereformeerde kerk Stegi in 1926 gestig het, maar nadat die lidmate tot net 14 in 1965 afgeneem het, het die gemeente in daardie jaar ontbind.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Molopo

Die **Gereformeerde kerk Molopo** was ’n klein gemeente van die GKSA in die Kalahari wat deel was van die Klassis Vryburg.

Molopo is in 1954 gestig en het die plekkies Tosca en Bray ingesluit. In sy kort bestaan van net 21 jaar het die handjie vol lidmate (in 1960 was hier byvoorbeeld 29 belydende en 14 dooplidmate) daarin geslaag om hul eie kerkgebou te bekom. Die gemeente het in 1975 ontbind waarna lidmate ingeskakel het by die Gereformeerde kerk Vryburg.

## Predikante 
# Snyman, Philippus Christoffel, 1956 – 1957 (in kombinasie met Goeie Hoop)
# Kruger, Hendrik Gerhardus, 1960 – 1967 (in kombinasie met Vryburg)
# Venter, Jacob, 1967 – 1969 (in kombinasie met Vryburg)
# Van der Walt, Benoni, 1971 – 1975 (in kombinasie met Vryburg)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Nhlangano

**Nhlangano** is die vierde grootste nedersetting in Eswatini en die setel van die distrik Shiselweni.

Die dorp is vroeg in die 1920’s deur Afrikaners as ’n landbousentrum aangelê en het lank as Goedgegun bekendgestaan. Hierdie Afrikaners het die NG gemeente Goedgegun in 1922 gestig en die Gereformeerde kerk Goedgegun in 1926. Eersgenoemde bestaan nog en het einde 2014 90 belydende en 36 dooplidmate gehad, maar die Gereformeerde gemeente het weggekwyn en in 1964 ontbind. Laat in die 1970’s was hier nog 250 wit inwoners uit ’n inwonertal van 1&nbsp;700.

Die naam Nhlangano beteken “plek van ontmoeting”. Die dorp lê aan die Ngwavumarivier. In 1947 het die destydse Britse monarg, koning George VI, die Swazikoning Sobhuza II op die dorp ontmoet om hom te bedank vir Eswatini se bydrae toe die oorlogspoging.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Olivier, ds. P.L. 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Transkei

Die **Gereformeerde kerk Transkei** was ’n gemeente van die Gereformeerde Kerke in Suid-Afrika met sy setel op die destydse Umtata (nou Mthatha).

Die gemeente is in 1955 gestig en het vyf jaar later 51 belydende en 24 dooplidmate gehad. Destyds was ds. B.D.C. Prinsloo (in kombinasie met Maclear en Elliot) die leraar. Die gemeente het in sy 19-jarige bestaan nooit ’n eie kerkgebou gehad nie, maar dié van die Presbiteriaanse kerk in Durhamstraat gebruik. 

In 1974 het die Gereformeerde kerk Transkei ontbind.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Mthatha
Tiosulfaat

'n **Tiosulfaat** is 'n sout wat die komplekse anioon S2O32- bevat.

Die oksidasietoestand van die sentrale swaelatoom is +5 (V) en van die swaelatoom wat as ligand optree -1 (-I). Dit maak die gemiddelde oksidasietoestand +2 (II) vir swael.

As H2S-gas deur 'n oplossing van sulfiet gelei word kan tiosulfaat gevorm word volgens:
: 2H_2S + 4SO_3^{2-}  \to 3 S_2O_3^{2-} + H_2O + 2OH^{-}
Die ooreenkomstige suur is nie stabiel nie. Met sure ontleed tiosulfaat na swael en sulfiet.
: 8HS_2O_3^{-} \to S_8 + 8HSO_3^{-}
Die tiosulfaatioon het reduserende eienskappe. Oplossings van natriumtiosulfaat word in die jodometrie gebruik en is baie toegepas as fikseersout vir die fotografie wat op silwerbromide gebaseer was.

Tiosulfaat is ook biologies belangrik. In steenkoolafvalhope word piriet deur ferri-yster (Fe(III)) abioties geoksideer, wat tiosulfaat en ferro-yster (Fe(II)) vrystel. Bakterië wat swawelverbindings oksideer maak 'n bydrae tot dit proses deur tiosulfaat en sy vervalprodukte te oksideer.

Tiosulfaat word soms toegepas as intraveneuse medisyne by akute gevalle van sianiedvergiftiging.

## Sien ook 
* Lys van anione

## Verwysings
Gereformeerde kerk Griekwaland-Oos

Die **Gereformeerde kerk Griekwaland-Oos** was ’n gemeente van die GKSA met wyke op die dorpe Matatiele en Kokstad.

Griekwaland-Oos is in 1958 gestig en het twee jaar later 30 belydende en 22 dooplidmate gehad. Hoewel ander gemeentes, soos Barkly-Oos, Elliot en Gereformeerde kerk Dordrecht, nader aan Matatiele en Kokstad is, het Griekwaland-Oos in kombinasie met Queenstown gestaan. Die gemeente het net vyf jaar lank bestaan en in 1963 ontbind.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Bidhya Devi Bhandari

**Bidhya Devi Bhandari** (Nepalees: विद्या देवी भण्डारी; gebore 19 Junie 1961) het van 2015 tot as die president van Nepal gedien. Sy was die eerste vroulike president van Nepal. Sy was ook die adjunkvoorsitter van die Kommunistiese Party van Nepal.

## Verwysings 
## Eksterne skakels
Gereformeerde kerk Zastron

duimnael|regs|170px|Dr. F.R.P. de Bruyn, die leraar van 1969 tot 1971.

Die **Gereformeerde kerk Zastron** was ’n gemeente van die GKSA met sy middelpunt op die Vrystaatse dorp Zastron.

Die Suidoos-Vrystaat was tradisioneel nie ’n gebied waarin Gereformeerdes wortelgeskiet het nie. Van 1902 tot 1912 was dié gebied rondom Rouxville, Zastron, Smithfield en Wepener wyke van die Gereformeerde kerke Bethulie (in die Vrystaat) en Aliwal-Noord (in die Oos-Kaap), maar die afstande het die bediening altyd bemoeilik. Gevolglik is die Gereformeerde kerk Zastron op 16 April 1916 gestig. Sowat 20 jaar later, in 1935, het die siele in dié gemeente 83 getel.

Omdat Zastron altyd ’n betreklik klein gemeente was, moes hy amper deurentyd bedieningsooreenkomste met ander gemeentes sluit, onder meer Aliwal-Noord, Reddersburg en Ladybrand. Nogtans kon die gemeente ’n mooi kerkie laat oprig in Ralphstraat in ’n eenvoudige, waardige styl wat eie is aan tallose plattelandse Gereformeerde kerkgeboue.

In 1965 het Zastron die eerste keer ’n inwonende predikant gekry in die persoon van dr. Petrus Kruger, maar ook net tot 1968 waarna hy na die Gereformeerde kerk Uitenhage vertrek het. Die gedurige wegtrek van Gereformeerdes van die platteland na die stede het die belydende lidmate teen 2000 laat afneem tot net 17 en die dooplidmate tot vyf. In 2004 het die gemeente dan ook ontbind, waarna die oorblywende lidmate ingeskakel het by Aliwal-Noord.

## Predikante 
# Kruger, H.F.V., 1935–1937
# Van Wyk, R.S.J., 1938–1942
# Venter, J.J., 1961–1963
# Kruger, dr. Petrus, 1965 – 1968
# De Bruyn, dr. Frans Roelof Petrus, 1969 – 1971
# Labuschagne, F.J., 1974–1980
# Van der Walt, S.C., 1981–1982
# Coetzee, H.B., 1983–1988
# Stavast, A.H., 1989–1997

## Bronne 
* Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
* Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
* Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
* Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
* Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* NG gemeente Zastron
Spitalfields

duimnael|links|*The Ten Bells* in Commercial Street. Hier het die laat-Victoriaanse reeksmoordenaar Jack the Ripper na bewering kennis gemaak met sy latere slagoffers
**Spitalfields** [ˈspɪtəl'fiːldz] is 'n voormalige parogie in die Londense administratiewe distrik Tower Hamlets (*London Borough of Tower Hamlets*) wat gedeeltelik in Sentraal-Londen en gedeeltelik in die East End van Londen naby Liverpool-stasie en Brick Lane geleë is. 

Die buurt is aan weerskante van Commercial Street geleë en huisves verskeie markte, waaronder die historiese Old Spitalfields Market, Brick Lane Market en Cheshire Street. Petticoat Lane Market is langs die buurt se suidwestelike grens geleë. Vir die meeste moderne Londenaars word Spitalfields in die weste deur Bishopsgate, Bethnal Green Road in die noorde en Wentworth Street en Old Montague Street in die suide begrens, met vloeiende grense in die weste waar dit - in die klein straatjies en oop ruimtes tussen Brick Lane en Vallance Road - geleidelik oorgaan na Bethnal Green en Whitechapel.

Ondanks die oprigting van moderne monolitiese kantoorgeboue uit glas en staal as deel van 'n proses waardeur Londen tradisionele finansiële distrik vanuit  die *City of London* na aangrensende buurte begin uitbrei het, het die atmosfeer en karakter van Victoriaanse Spitalfields op plekke bewaar gebly. Een van Spitalfields se historiese kroeë, *The Ten Bells*, word met die geheimsinnige reeksmoordenaar Jack the Ripper verbind. Die huis waar een van sy slagoffers, Annie Chapman, vermoor is, was hier geleë. Baie van die polisieondersoeke met betrekking tot die Ripper-moorde is in Spitalfields deurgevoer.

Spitalfields het sy naam aan ''St. Mary's Spittel'' te danke - 'n hospitaal en klooster wat in 1197 gestig is. In 'n veld vlakby die klooster is die beroemde Spitalfields Market vir die eerste keer in die 13de eeu gehou. In die moderne tyd bekend as vrugte- en groentemark, wat deur die *City of London Corporation* bestuur word, is dit in 1991 as *New Spitalfields Market* na Leyton verskuif nadat die historiese markterrein te klein geraak het. 

Spitalfields staan bekend vir die gemeenskapsgees wat sy bewoners ontwikkel het. In 1976 het een van die Verenigde Koninkryk se bekendste en mees gewaardeerde historici, Dan Cruickshank, wat 'n vroeg-18de eeuse Georgiaanse stadhuis in Spitalfields se Elder Street gekoop het en dit met sy gesin bewoon, met vriende saamgespan om die *Spitalfields Historic Buildings Trust* te vestig om die buurt se argitektoniese erfenis te bewaar. Ironies genoeg is Spitalfields, hoe aantrekliker die buurt danksy die Trust se inisiatiewe geword het, hoe meer blootgestel aan gentrifikasie. 

## Bekende boorlinge 
* Mary Wollstonecraft (1759–1797)

## Verwysings
Nitraat

duimnael|links|Nitraatkonsentrasie in die oseane (2009)

'n **Nitraat** is 'n sout wat die komplekse anioon NO3- of 'n ester wat die -ONO2-groep bevat. Hierdie ioon is die suurres van salpetersuur HNO3.

Die oksidasietoestand van die sentrale stikstofatoom is 5+ (V) en nitrate is oksiderende stowwe wat baie goed in water oplosbaar is. 

## Ekologie 
Ammoniumnitraat is die belangrikste stof in kunsmis. Deur gebruik van hierdie bemesting kan nitrate bydra tot eutrofikasie. Nitrate kan ook deur bemesting ons voedsel besoedel of daaraan toegevoeg word. Nitraat self is nie baie giftig nie, maar bakterië kan dit omsit in nitriet wat giftig is. 

## Sien ook 
*Lys van anione
*:Kategorie:Karbonaat- en nitraatminerale

## Verwysings
Nitriet

'n **Nitriet** is 'n sout wat die komplekse anioon NO_2^- bevat of 'n ester wat die -ONO groep bevat. Die anioon is die suurres van nitroësuur.

Die oksidasietoestand van die sentrale stikstofatoom is +3 (III). Die anioon het basiese eienskappe. Nitriete is baie oplosbaar in water. By verhitting ontleed 'n nitriet en vorm N_2 en NO. 

## Produksie 
Nitriet kan geproduseer word deur eers ammoniak katalities te oksideer tot 'n mengsel van stikstofmonoksied NO en stikstofdioksied NO2 en hierdie gas in 'n oplossing van natriumkarbonaat te lei.

## Nitriet in vleis 
Nitriet word toegevoeg aan vleis om te verhinder dat dit bederf en dat die bakterie *Clostridium botulinum* botulisme veroorsaak. Ongelukkig kan nitriet ook reageer met vrye aminosure en amines in die vleis en N-nitrosamine vorm. Hierdie spesie kan kanker veroorsaak.

## Biologie
Nitrietione kom in grond voor en kan daar biologies tot nitraat geoksideer word. Nitrietoksiderende bakterieë is filogeneties meer divers as die ammoniakoksideerders. Spesies van die genera *Nitrospira* en *Nitrobacter* is in grond die algemeenste.

Die oksidasie van nitriet na nitraat is 'n eenstapreaksie:

 2NO_2^{-} + O_2 \rightarrow 2NO_3^{-}

Hierdie oksidasie van nitriet tot nitraat word deur 'n ensiem gekataliseer. Dit is 'n membraangebonde nitrietoksidoreduktase, wat suurstof van water en 'n paar elektrone oordra vir die produksie van ATP via elektrontransportfosforilering:

: NO_2^{-} + H_2O \rightarrow NO_3^{-} + 2H^{+} +2e^{-1} 
Hierdie reaksie lewer 77 [kJ/mol], wat ongeveer een derde van dié van ammoniakoksidasie is.

Anders as ammoniakoksideerders, wat streng outotrofe is, is verskeie nitrietoksideerders in staat tot heterotrofiese groei onder sekere beperkte omstandighede. Selfs anaërobiese heterotrofiese groei kan moontlik wees, met 'n nitrietoksidoreduktase wat nitraat tot nitriet reduseer. Heterotrofiese groei deur nitrietoksideerders is baie stadiger as ander heterotrofiese bakterieë en stadiger as wanneer nitrietoksideerders outotrofies groei.

## Sien ook 
*Lys van anione
*kaliumnitriet
*kalsiumnitriet
*natriumnitriet

## Verwysings
Stampriet

duimnael|links|Die eerste boorgat word op Stampriet gesink, 1910.
**Stampriet** is ’n dorpie in die streek Hardap van Namibië. Dis geleë in ’n dorre gebied aan die bolope van die Auobrivier waar mens en dier van boorgatwater afhanklik is, 64 km noordoos van Mariental en op ’n hoogte van 1&nbsp;177&nbsp;m bo seespieël.

## Geskiedenis 
Stampriet is in 1898 gestig as ’n handelspos in die destydse Duits-Suidwes-Afrika. Dit was die toneel van talle gevegte tussen Duitse en Namatroepe. In 1970 was die nedersetting se bevolking 70 wit, 1 bruin en 195 swart. In die ou dae het dit as Stamprietfontein bekendgestaan, afgelei van die plaaslike fonteine van destyds wat met riete omsoom was. ’n Kenmerk van die dorpie en sy omgewing is die besonder sterk boorgate, waarvan sommige tot 3,5 miljoen liter water per dag lewer. Gevolglik maak boere in die omgewing hoofsaaklik staat op besproeiing en verbou veral graan, mielies en lusern.

## Naamgewing 
Die naam Stampriet is 'n vertaling van die Khoikhoi-naam Aams, wat "riet" en "stamp" beteken na aanleiding van die riete wat platgetrap moet word om by die fontein uit te kom of "rietdans", wat dui op die plek waar die rietdans gestamp is. In die ou dae het die plek as Stamprietfontein bekendgestaan, maar die agtervoegsel is later laat vaar.

## Onderwys 
Stampriet is die tuiste van die Privaatskool Elnatan wat in April 1992 hier gestig is en intussen aangegroei het tot sowat 370 leerlinge van gr. 1 tot 12 en 61 personeellede (onderwysers, administratiewe, terrein- en koshuispersoneel ingesluit). Omdat Stampriet so klein is, gaan meer as 80% van die leerlinge tuis in Elnatan se vier koshuise. Die skool lok leerlinge uit alle uithoeke van die land waar min privaat skole Afrikaanse onderrig tot in gr. 12 bied. Buiten 'n beroepsgerigte afdeling, geskied Elnatan se onderrig grotendeels deur middel van Afrikaans.

## Sien ook 
* Gereformeerde kerk Mariental

## Bronne 
*  Elnatan se webtuiste. URL besoek op 13 Januarie 2016.
*  Potgieter, D.J. (hoofred.) 1974. *Standard Encyclopaedia of Southern Africa*. Cape Town: Nasou Limited.
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Pierre de Fermat

**Pierre de Fermat** (Beaumont-de-Lomagne in Frankryk, 17 Augustus 1601 of 1606/7 – Castres, 12 Januarie 1665) was 'n Franse wiskundige en regsgeleerde aan die hof van Toulouse. 'n Aantal vroeë ontwikkelinge in die veld wat later bekend sou word as die differensiaalrekening word aan hom toegeskryf.

Hy het 'n nuwe metode uitgevind om die grootse en klienste ordinate (maksima en minima) van krommes te bepaal, wat nou verwant was aan die toe nog onbekende differensiaalrekening. Verder het hy werk in getalteorie gedoen. Hy is egter deesdae veral bekend vir die sogenaamde *laaste stelling van Fermat*, wat in werklikheid nie sy laaste stelling was nie, maar die een waarvoor daar die langste na 'n bewys gesoek is. Die stelling is eers in 1994 formeel bewys. Hiernaas het hy belangrike bydraes gelewer tot die analitiese meetkunde, kansrekening, en optika.

## Eksterne skakels
Augustin Louis Cauchy

Baron **Augustin Louis Cauchy** (Parys, 21 Augustus 1789 – Sceaux, 23 Mei 1857) was 'n invloedryke Franse wiskundige, en is een van die mees gepubliseerdes, met meer as 800 publikasies agter sy naam. Daar word soms gesê dat daar meer wiskundige stellings na Cauchy vernoem is as na enigiemand anders. Hy was veral daarin geinteresseer om analise op 'n formele basis te plaas en het enorme bydraes tot komplekse analise asook permutasiegroepe in abstrakte algebra gemaak.

Cauchy was sterk katoliekgesind en 'n aanhanger van die Franse Bourbon dinastie. Hierdie standpunte is deur slegs 'n minderheid van sy eweknieë in die Franse akademiese wêreld gedeel. Vanaf die Julierewolusie in 1830 het dit hom dan ook meer en meer in konflik met die regering en baie van sy kolegas en studente gebring. Hy verlaat die land en verloor sy pos as professor by die gesogte École Polytechnique nadat hy weier om 'n eed van getrouheid aan die nuwe regering af le lê. Hy keer eers weer in 1838 terug Frankryk toe.

## Eksterne skakels
Straat van Magellaan

Die **Straat van Magellaan** (Spaans: *Estrecho de Magallanes*) is 'n seestraat op die suidpunt van die Suid-Amerikaanse vasteland wat die Atlantiese Oseaan in die ooste met die Stille Oseaan in die weste verbind en Patagonië in die noorde van Vuurland in die suide skei. Sedert die grensverdrag van 1881 met Argentinië val dié seestraat volledig onder Chili se beheer.

Die Straat van Magellaan het 'n lengte van 570&nbsp;km en is op sy nouste net 3,5&nbsp;km wyd. Die grootste nedersetting wat aan die Straat van Magellaan geleë is, is die Chileense stad Punta Arenas, wat soms as die suidelikste stad ter wêreld beskou word.

Die Straat van Magellaan is na Ferdinand Magellaan genoem, wat dit op 21 Oktober 1520 tydens sy omseiling van die wêreld ontdek het. Deur 'n storm is sy vloot op 1 November 1520 in die vermeende baai gedryf wat later 'n seestraat geword het. Magellaan het dit aanvanklik "Kanaal van die Allerheilige" (Portugees: *Estreito de Todos os Santos*) genoem wat later deur die Spaanse koning in *Estrecho de Magallanes* verander is.

[duimnael|links|280px|[Punta Arenas aan die Straat van Magellaan]]
[duimnael|links|550px|Uitsig oor die Straat van Magellaan naby [Punta Arenas]]

## Eksterne skakels
Kaap Hoorn

duimnael|Kaart van Kaap Hoorn en omliggende eilande
duimnael|Kaap Hoorn vanaf die see gesien

**Kaap Hoorn** (Spaans: *Cabo de Hornos*) is geografies gewys die mees suidelike punt van Suid-Amerika en op die Chileense eilandjie Isla Hornos geleë. Hier ontmoet die Atlantiese Oseaan en die Stille Oseaan mekaar.

Kaap Hoorn is tydens 'n ekspedisie onder die *Austraalse Compagnie* deur die Nederlandse ontdekkingsreisiger Willem Cornelisz Schouten op 29 Januarie 1616 vir die eerste keer opgeteken en ter ere van Hoorn se stadsraad Kaap Hoorn genoem. Ná 1618 is die teorie opgestel dat die Engelse admiraal Francis Drake reeds in Oktober 1578 Kaap Hoorn ontdek het, hoewel die aantekeninge van die meer as twintig jaar dooie Drake en dié van sy span nie met die werklike toestande aan die Kaap ooreenstem nie.

Totdat die Panamakanaal in Augustus 1914 ingewy is, het die see rondom Kaap Hoorn saam met die Straat van Magellaan die belangrikste seeroete tussen die Atlantiese en die Stille Oseaan gevorm.

## Verwysings 
## Eksterne skakels 
*
Privaatskool Elnatan

duimnael|regs|230px|Die skool se wapen.

Die **Privaatskool Elnatan** is ’n Afrikaansmedium- privaat skool op die dorp Stampriet in die streek Hardap, Namibië, wat onderrig aan leerlinge van gr. 1 tot gr. 12 bied.

Elnatan is in April 1992 gestig nadat die eerste regering van ’n onafhanklike Namibië onderrig in enige taal buiten Engels aan alle skole vanaf gr. 4 beperk het. Die skool is geregistreer by die Namibiese ministerie van onderwys en bied onderrig aan sowat 220 leerlinge van gr. 1 tot 12. Die personeellede tel sowat 47, onderwysers, administratiewe, terrein- en koshuispersoneel ingesluit. Meer as 80% van die leerlinge gaan tuis in die skool se vier koshuise omdat hulle uit alle uithoeke van die land kom om die skool by te woon en omdat Stampriet 'n baie klein bevolking het. 

Hoewel al die groot dorpe en die hoofstad, Windhoek, minstens een privaat skool het wat onderrig aan meestal Afrikaanssprekende leerders deur feitlik uitsluitlik Afrikaanse onderwysers bied, word net aan Elnatan en die volgende skole moedertaalonderrig tot in gr. 12 gebied: Keetmanshoop Privaatskool, Privaatskool Moria (Outjo), Windhoek Afrikaanse Privaatskool, Tsumeb Gimnasium en Pro-Ed Akademie (Swakopmund). Op Gobabis, byvoorbeeld, geskied onderrig aan die Gobabis Gimnasium van gr. 4 af in Engels, en so ook aan die Berg-op Akademie op Okahandja en die Walvis Bay Private High School, die voormalige Hoërskool Walvisbaai. Edugate Academy op Otjiwarongo se onderrig medium tot gr. 4 is Afrikaans; van gr. 5 tot 12 is dit Engels. 

Die skoolterrein is geleë tussen 52 palmbome wat meer as 115 jaar oud is en voortdurend gevoed word deur die arteriese bronne van Stampriet. Dagskoliere word aangery per bus vanaf Mariental, maar alle ander skoliere gaan tuis in een van vier koshuise.

In 2011 het Elnatan begin om 'n beroepsgerigte baan aan te bied vir leerlinge wat nie akademies kan vorder nie. Hulle leer om 'n ambag soos sweis, motorwerktuigkunde of gasvryheid te beoefen sodat wanneer hulle klaar is met skool, hulle 'n NTA-kwalifikasie agter hulle naam kan skryf. Die kinders is ingeskrewe leerlinge van Elnatan en hulle kan inskakel by al die skool se bedrywighede en sportaktiwiteite. Onderrig in dié afdeling geskied deur middel van Engels.

## Bron 
*  Die skool se webtuiste. URL besoek op 18 Maart 2016.
*  *Suiderland*. URL besoek op 17 November 2017.
George Berkeley

**George Berkeley** (Kilkenny, 12 Maart 1685 – Oxford, 14 Januarie 1753) was 'n Ierse filosoof van Engelse afkoms en 'n Anglikaanse biskop. Hy staan dus soms ook bekend as Biskop Berkeley. Hy word as die grondlegger van die spiritualistiese of subjektiewe idealisme beskou.

Berkeley het belangrike kritiek op die idee van infinitesimale in calculus gelewer, wat hy as die *spoke van vergane hoeveelhede* beskryf het. Destyds het daar onsekerheid geheers oor die presiese eienskappe van hierdie nietig-klein waardes, en konsepte soos grenswaardes (limiete) was nog net intuitief en informeel. Die wiskundiges van die era (Newton, Leibniz ens) het egter die onweerlegbare resultate van hul berekeninge voorgehou as bewys dat die grondbeginsels reg moet wees, en Berkeley het hierdie redeneringswyse gekritiseer. Sy kritiek, en die van mense na hom, het wiskundiges deur die eeue heen aangespoor om 'n formeler basis vir analise te skep, iets wat eers met Weierstrass se werk in die 19e eeu voldoende bereik is.

## Eksterne skakels
Drakensville

**ATKV-Drakensville** is 'n vakansieoord in die Noordelike Drakensberge op die R74-roete tussen Harrismith en Bergville (net oor die grens tussen die Vrystaat en KwaZulu-Natal). Die oord is 'n rapsie meer as drie uur se ry van Johannesburg en Bloemfontein en sowat twee en ’n halfuur van Durban af. ATKV-Drakensville lê naby die voetheuwels van die Drakensberg-amfiteater, ’n wêrelderfenisgebied, en het 'n aangename koel bergklimaat.

duimnael|links|180px|Padbord by die hoofhek.
duimnael|links|260px|Glygeut en binnenshuise swembad.
duimnael|links|260px|Een van Drakensville se swembaddens.
## Ontstaan 
Die oord het sy ontstaan aan die Kilburndam en Eskom se bedrywighede in die omgewing te danke. Hulle het 'n plaas in die omgewing gehuur om werkers tydens die bou van die Drakensberg-pompopgaarskema te huisves. Dit het kort voor lank tot 'n klein dorpie gegroei. Toe die damprojek afgehandel is, het Eskom onttrek en hul infrastruktuur verkoop. Die oord is in 2006 deur die ATKV gekoop en word ook deur hulle bestuur.

## Geriewe 
Drakensville bied verhitte swembaddens, 'n waterglybaan, monsterskaak, stap-, perdry- en bergfietsroetes, foefieslaaid oor die dam, kapel vir troues, ens. Besoekers kan die kampeergeriewe gebruik of in die goedversorgde asbeshuisies tuisgaan.

## In die omgewing 
Boesmanrotskuns en die Drakensberg-amfiteater is binne gesig geleë. Daguitstappies per motor kan ook na die omgewing van die Sentrale Drakensberge (soos Cathedralpiek en Champagne Castle) onderneem word.

## Sien ook 
* Gereformeerde kerk Harrismith (die naaste dorp, Bergville, het nie 'n Gereformeerde Kerk nie).

## Eksterne skakels 
* Amptelike webtuiste
Gereformeerde kerk Hermanus

duimnael|320px|links|Die Gereformeerde kerk Hermanus is geleë in Bergsigstraat, Sandbaai.

duimnael|links|320px|Die katkisasielokale, 'n braaiplek en onthaallokaal is links van die kerkgebou opgerig. 

duimnael|regs|200px|Hierdie steen is as 'n soort hoeksteen in die kerkgebou aangebring.

duimnael|regs|200px|Oudl. Josef en Lettie Kruger, die gemeente se eerste lidmate, het dié steen gelê met die kerk se ingebruikneming op 4 Desember 1999.

Die **Gereformeerde kerk Hermanus** is die vyfde jongste van die 20 gemeentes in die GKSA se Klassis Boland, wat die hele Wes-Kaap en die noordwestelike uithoeke van die Noord-Kaap beslaan. Einde 2015 was hier 151 belydende en 19 dooplidmate, vergeleke met onderskeidelik 116 en 16 vyf jaar vantevore. Die buitengewone klein getal dooplidmate vergeleke met die belydende lidmate is daaraan te wyte dat die Overbergse en Suid-Kaapse kus vir baie Gereformeerde lidmate ’n aftreeplek is.

Die gemeente Hermanus is op 29 Oktober 2000 gestig met sowat 70 belydende lidmate en sluit ook die dorpe Gansbaai en Stanford in, maar die kerk is reeds die vorige jaar deur Hans Oostenbrink en sy seun Henk gebou en teen kosprys aan die gemeente oorgedra. Hulle het ook die erf geskenk waarop die kerk staan. Die kerk is op 4 Desember 1999 amptelik in gebruik geneem. Dit bied plek vir 150 stoele. Aan die linkerkant is ’n onthaal- en braaiplek en die katkisasiekamers. Regs voor is die kloktoring. Die afdakkie tussen die kerk en die kloktoring bied skuiling teen die reën. 

Die gemeente se eerste lidmate was Josef en Lettie Kruger wat eers behoort het tot die Gereformeerde kerk Worcester, hoewel 115 km van Hermanus af destyds die naaste Gereformeerde gemeente.

Die kerkraad van het op 3 September 2023, saam met afgevaardigdes van die Gereformeerde Kerke Strand en Kleinmond en onder voorsitterskap van ds. Banie van der Walt van die Gereformeerde Kerk Paarl, vergader en verklaar dat ds. Nikolaas Pienaar behoorlik volgens die formulier wat daarvoor ingestel is, deur ds. Peet Coetzee, emeritus predikant van die Gereformeerde Kerk Potchefstroom, as bedienaar van die Woord bevestig is en dat die daarby behorende stukke onderteken is. Ds. Pienaar, sy vrou, Hanlie, en hul vierjarige dogter, Klara, het vanaf Oos-Londen hierheen verhuis. Daarmee het die gemeente sy tweede voltydse herder en leraar ontvang, sowat 10,5 jaar jaar nadat sy eerste herder en leraar, ds. Koos Cloete, op 24 Februarie 2013 bevestig is. 

## Predikant 
# Cloete, Jacobus Johannes, 24 Februarie 2023
# Pienaar, Nikolaas, 3 September 2023 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.